cyanic-selkie/wikianc huggingface dataset:
Ընտանեկան բռնություն
Սահմանում
Ամբողջ աշխարհում ընտանեկան բռնության ենթարկվողների ճնշող մեծամասնությունը կանայք են, ու հենց նրանք են ենթարկվում բռնության ավելի վտանգավոր ձևերին։ Միավորված ազգերի կազմակերպության կողմից իրականացված հետազոտությունների համաձայն՝ աշխարհում ամեն երրորդ կին ենթարկվում է բռնության առնվազն մեկ տեսակի։ Բռնության ենթարկված կանանց մոտ 40%-ը հայտնում է, որ երեխաներն ականատես են լինում բռնությանը, ինչն իր հերթին կարող է բերել երեխայի կողմից բռնարարի կամ բռնության ենթարկվողի վարքագծի կրկնօրինակմանը, ինչպես նաև բազմաթիվ հոգեբանական խնդիրների ։ Որոշ երկրներում ընտանեկան բռնությունը համարվում է արդարացված, հատկապես կանանց կողմից փաստացի կամ ենթադրյալ անհավատարմության դեպքում, անգամ թույլատրված է օրենքով։ Հետազոտությունները ցույց են տալիս, որ անմիջական կապ կա տվյալ երկրում գենդերային հավասարության ցուցանիշի և ընտանեկան բռնության մակարդակի միջև, այսինքն ավելի ցածր գենդերային հավասարության ցուցանիշ ունեցող երկրներում ավելի մեծ է ընտանեկան բռնության դեպքերի թիվը ։  Ընտանեկան բռնության մասին իրազեկությունը, հասարակական ընկալումը, իրավական սահմանումը և քրեական պատժելիությունը տարբերվում են երկրից երկիր, ինչպես նաև տարբերվել են բոլոր ժամանակաշրջաններում։ Գրեթե բոլոր արևմտյան երկրներում ընտանեկան բռնությունը քրեականացված է, ի տարբերություն զարգացող երկրների, որոնցից շատերում ընտանեկան բռնությունը չի պատժվում օրենքով, որոշ երկրներում էլ համարվում է օրինաչափություն։ Օրինակ 2010 թ. Արաբական Էմիրությունների Գերագույն Դատարանը որոշեց, որ ամուսինը իրավունք ունի իր կնոջը և երեխաներին ֆիզիկական ուժով պատժելու, եթե պատժի հետևանքում տեսանելի վնասվածքներ չեն մնում ։ Հասարակական ընկալումները ընտանեկան բռնության հանդեպ նույնպես տարբեր են։ Զարգացած երկրներից շատերում ընտանեկան բռնությունը համարվում է անընդունելի բնակչության մեծամասնության կողմից, սակայն երկրագնդի այլ մասերում հասարակական կարծիքները կարող են տարբերվել։  Ըստ ՅՈՒՆԻՍԵՖ-ի հարցման՝ 15-49 տարեկան կանայք, որոնք արդարացի են համարում ամուսնու կողմից կնոջ ծեծելը հատուկ հանգամանքներում, կազմում են 90%՝ Հորդանանում, 85.6%՝ Գվինեայում, 85.4%՝ Զամբիայում, 85%՝ Սիերա Լեոնեում, 81.2%՝ Լաոսում, և 81%՝ Եթովպիայում ։
Հայաստանում ընտանեկան բռնությունը որպես առանձին հանցագործություն քրեականացված չէ, սակայն վավերացվել են  կանանց նկատմամբ խտրականության վերացմանը վերաբերող միջազգային փաստաթղթեր, ինչպես նաև 2017 թվականին ընդունվել է «Ընտանիքում բռնության կանխարգելման, ընտանիքում բռնության ենթարկված անձանց պաշտպանության և ընտանիքում համերաշխության վերականգնման մասին» ՀՀ օրենքը ։
Կառավարական մարմինների սահմանումներ
ԱՄՆ-ի Արդարադատության նախարարության Կանանց Հանդեպ Բռնություններով զբաղվող բաժինը սահմանում է ընտանեկան բռնությունը (domestic violence) որպես․ «կամայական հարաբերություններում բռնի վարքագիծ, որն ուղված է մեկ մտերիմ զուգընկերոջ կողմից մյուսի նկատմամբ իշխանության ձեռք բերմանը և ենթարկության հարկադրմանը կամ պահպանմանը»։ Սահմանումը նաև ավելացնում է, որ ընտանեկան բռնության կարող է ենթարկվել կամայական անձ՝ անկախ տարիքից, սեռական օրիենտացիայից, կրոնական նախասիրություններից, սեռից և ռասայական պատկանելիությունից։ Նշվում է նաև, որ ընտանեկան բռնությունը կարող է հանդես գալ տարբեր ձևերով, որոնցից են ֆիզիկական, սեռական, հուզային, հոգեբանական և տնտեսական բռնությունները ։
Պատմություն
Մինչ 1800-ական թվականների կեսերը աշխարհում իրավական համակարգերի մեծ մասը կանանց  ծեծի ենթարկելը համարում էր ամուսնու գերիշխանության  հաստատման հնարավոր ձև  ։ 19-րդ դարում ֆեմինիստական առաջին ալիքը և քաղաքական ներազդեցությունը վերափոխեցին թե՛  հասարակական կարծիքը, թե՛  ընտանիքում կատարվող բռնության  մասին օրենքները Միացյալ Թագավորությունում, ԱՄՆ-ում և մի շարք այլ երկրներում ։  Արդեն 1870-ական թվականների վերջում Միացյալ Նահանգների դատարանների մեծ մասը չեղարկում էր տղամարդկանց այն իրավունքը, համաձայն որի նա իրավունք ուներ ֆիզիկական պատժի ենթարկել իր կնոջը ։ Միացյալ Նահանգների ոստիկանությունը արդեն միջամտում էր ընտանեկան բռնության դեպքերին, սակայն ձերբակալությունների դեպքերը հազվադեպ էին ։ Ամբողջ աշխարհով մեկ  իրավական համակարգերը սկսեցին զբաղվել ընտանեկան բռնության խնդրով միայն սկսած 1990-ական թվականներից։ 1993 թվականին ՄԱԿ-ի կողմից հրապարակվեց «Ընտանիքում բռնության դեմ պայքարի ստրատեգիաներ» տեղեկատվական ուղեցույց, որով կոչ էր արվում դիտարկել ընտանեկան բռնությունը, որպես քրեական հանցագործություն ։ Վերջին տարիներին տարբեր ոլորտի մասնագետներ սկսեցին անդրադառնալ ընտանեկան բռնության առաջացմանը նպաստող գործոններին, պատճառներին և դրա հետևանքներին, օրինակ սոցիոլոգիայի, հոգեբանության ու հաղորդակցության ոլորտներում ընտանեկան բռնությունը ճանաչվել է լուրջ հետազոտության կարիք ունեցող խնդիր։ Մասնագետները սկսեցին դիտարկել ընտանեկան  բռնությունը որպես մարդու իրավունքների  ու առողջության համար սպառնալիք, ինչպես նաև որպես երկրների  զարգացմանը խոչընդոտող հանգամանք միայն վերջին 30 տարիների ընթացքում ։
Ընտանեկան բռնությունը Հայաստանում
«Ընտանեկան բռնություն» եզրույթը Հայաստանում մինչև 2010 թվականը լայն գործածություն չուներ։ Այն սկսեց լայնորեն կիրառվել Զարուհի Պետրոսյանի մեծ աղմուկ առաջացրած սպանության գործից հետո, երբ ամուսինը կնոջը դաժանաբար սպանել էր՝ երկար ժամանակ ֆիզիկական բռնության ենթարկելուց հետո։ Դեպքը լայն քննարկման արժանացավ թե՛ հանրության, թե՛ կանանց իրավունքների խնդիրներով զբաղվող հասարակական մի շարք կազմակերպությունների շրջանում, ինչի արդյունքում ստեղծվեց «Ընդդեմ կանանց նկատմամբ բռնության կոալիցիան»։ Կոալիցիան հոկտեմբերի 1-ը հռչակեց որպես ընտանեկան բռնության ազգային օր, որը նշվում է ամեն տարի հանրային արշավներով և ընտանեկան բռնության զոհերի հիշատակին նվիրված մոմավառությամբ։ Հայաստանում ընտանեկան բռնության ենթարվածներից քչերն են դրա մասին բարձրաձայնում։ Բռնության ենթարկված անձանց ավելի բնորոշ է հանդուրժողականությունը և մեկուսացումը՝ ամոթի, վախի, սոցիալական միջավայրի, սոցիալ-տնտեսական վիճակի, իրազեկվածության ցածր մակարդակի, ընտանեկան բռնության անպատժելիության ընկալման և այլ պատճառներով ։ Ամեն տարի ընտանեկան բռնության վերաբերյալ ահազանգերը Հայաստանում աճում են։ Այդ է վկայում նաև պաշտոնական վիճակագրությունը, ըստ որի՝ ՀՀ քննչական կոմիտեի վարույթում 2019 թվականի ընթացքում քննվել է ընտանիքում բռնության վերաբերյալ 635 քրեական գործ՝ նախորդ տարվա 519-ի դիմաց։ Քրեական գործերի մեծ մասը վերաբերում է կնոջ նկատմամբ ամուսնու կողմից կիրառված բռնությանը, գրանցվել են նաև ընտանիքի այլ անդամների կողմից կատարված առերևույթ հանցագործության դրսևորումներ։ Նույն ժամանակահատվածում ՀՀ ոստիկանության կողմից ստացված ընտանեկան բռնության ահազանգերով՝ ոստիկանության մասնագիտացված ստորաբաժանման ծառայողները 796 ահազանգով կայացրել են նախազգուշացում, իսկ 260-ով՝ անհետաձգելի միջամտության որոշում։ Սակայն մասնագետների դիտարկմամբ այս թվերը չեն ներկայացնում երկրում առկա ողջ պատկերը, քանի որ ընտանեկան բռնությունն ունի լատենտային բնույթ ։
Ընտանեկան բռնությունը որպես գենդերային հիմնախնդիր
Ընտանկան բռնությունից անհամաչափորեն տուժում են կանայք։ Վերջին տարիներին նկատելի է ընտանեկան բռնության և, մասնավորապես, կանանց նկատմամբ ընտանեկան բռնության աճ։ ՀՀ Ոստիկանության տվյալների համաձայն, 2015-2017թթ․ գրանցվել է ընտանեկան բռնության 2333 դեպք, որից 1422-ը (61%) ամուսնու կողմից կնոջ նկատմամբ գործադրված բռնությունն է ։
Հայաստանում պարբերաբար կատարվում են տարբեր հետազոտություններ կանանց նկատմամբ բռնությունների, կանանց համար արդարադատության մատչելիության և գենդերային հավասարության մասին պատկերացումների վերաբերյալ։ Այս հետազոտությունները ցույց են տալիս, որ գենդերային անհավասարությունը և կանանց ու տղամարդկանց դերերի մասին կարծրատիպերը արդարադատության մատչելիության հիմնական խոչընդոտներն են բռնության ենթարկված կանանց համար։ Բռնության մասին բարձրաձայնած կինը կարող է ենթարկվել ճնշման հասարակության, անգամ իր ընտանիքի անդամների կողմից, որպեսզի հետ վերցնի բողոքը կամ հրաժարվի նախկին ցուցմունքներից ։ Ցանկացած երկիր իր կայուն զարգացման համար պետք է ապահովի կանանց և տղամարդկանց հավասար իրավունքների և հավասար հնարավորությունների սկզբունքը, ինչը սոցիալական արդարության հասնելու կարևոր նախապայման է։ Հայաստանում գենդերային հարաբերությունները կարգավորվում են ՀՀ Սահմանադրությամբ, ՀՀ միջազգային պայմանագրերով, ՀՀ այլ նորմատիվ իրավական ակտերով։ Հայաստանը վավերացրել է կանանց իրավունքների պաշտպանությանն ուղղված մի շարք միջազգային պայմանագրեր («Կանանց նկատմամբ խտրականության բոլոր ձևերի վերացման մասին կոնվենցիա» (CEDAW), 1993թ․, «Կանանց նկատմամբ խտրականության բոլոր ձևերի վերացման մասին կոնվենցիայի կամընտիր արձանագրություն», (CEDAW Optional Protocol) 2006թ. , «Կանանց քաղաքական իրավունքների մասին կոնվենցիա», 2007թ. , «Անդրազգային կազմակերպված հանցավորության դեմ կոնվենցիա»-ն լրացնող «Մարդկանց, հատկապես կանանց և երեխաների առևտրի կանխարգելման, արգելման և պատժի մասին» արձանագրություն, 2002թ. , «Կանանց և տղամարդկանց հավասար իրավունքների և հավասար հնարավորությունների ապահովման մասին» ՀՀ օրենք, 2013թ․, «Ընտանիքում բռնության կանխարգելման, ընտանիքում բռնության ենթարկված անձանց պաշտպանության և ընտանիքում համերաշխության վերականգնման մասին» ՀՀ օրենք, 2017թ․ )։
Ընտանեկան բռնության զոհ շատ հաճախ դառնում են երեխաները, քանի որ նրանք կախում ունեն ծնողներից և չեն կարող պաշտպանվել։ Հենց մանկության տարիներին են առաջանում ամենաբարդ հոգեբանական խնդիրները, որոնք արտահայտվում են դեռահասության տարիքում կամ ավելի ուշ։ Այս խնդիրների աղբյուրը հիմնականում հենց ընտանեկան բռնությունն է։ Ծնողները, նրանց վարքագիծը և փոխհարաբերությունները ամենամեծ ազդեցությունն են ունենում երեխայի հետագա զարգացման վրա։ Հետազոտությունները ցույց են տալիս, որ բռնության ենթարկված երեխաները տառապում են վախի զգացումով, թերարժեքության բարդույթով, դեպրեսիվ են, ունեն ցածր ինքնագնահատական, ավելի հակված են ինքնասպանության։ Ընտանեկան բռնությունը ծանր հետևանքներ է ունենում երեխայի համար անգամ եթե երեխան չէ բռնության անմիջական օբյեկտը, այլ ընտանիքի այլ անդամ։ Ընտանեկան բռնություն վերապրած երեխաները շատ հաճախ ունենում են տարբեր հուզական, վարքագծային խնդիրներ, անհանգստություններ ու վախեր, մղձավանջներ ու քնի խանգարումներ, վատ առաջադիմություն դպրոցում։ Նրանք կարող են ագրեսիվ լինել, օրինակ, ավելի փոքրերի կամ թույլերի նկատմամբ, դժվարությամբ կառուցել միջանձնային հարաբերություններ կամ ինտեգրվել հասարակություն։ Հուզական կամ հոգեբանական բռնության հետևանքները նույնչափ վտանգավոր են, ինչպես ֆիզիկական և սեռական բռնությունը։ Երեխայի հանդեպ անտարբերությունը, հոգատարության, խնամքի բացակայությունը կամ անուշադրությունը երեխայի հոգեբանական առողջության համար ծանր հետևանքներ են ունենում
Ընտանիքում բռնության ենթարկված անձանց պաշտպանության գործառույթներ իրականացնող մարմինները և հատուկ կառույցները Հայաստանում
Հայաստանում ընտանեկան բռնության ենթարկված անձանց պաշտպանության գործառույթներ իրականացնող մարմինները և հատուկ կառույցները նշված են «Ընտանիքում բռնության կանխարգելման, ընտանիքում բռնության ենթարկված անձանց պաշտպանության և ընտանիքում համերաշխության վերականգնման մասին»  ՀՀ օրենքի 13-րդ հոդվածում։ Ընտանիքում բռնության կանխարգելումը և ընտանիքում բռնության ենթարկված անձանց պաշտպանությունն իրենց գործառույթների շրջանակներում իրականացնում են` Պետական և տեղական ինքնակառավարման մարմինները նույնպես աջակցում են ընտանիքում բռնության դեմ պայքարին։ Նշված բոլոր մարմինների գործունեությունը ուղղված է հանրության իրազեկմանը, ընտանիքում բռնության ենթարկվածներին սոցիալական և նյութական աջակցություն ցուցաբերելուն ։ Երևանում և Հայաստանի 5 մարզկենտրոններում գործում է «թեժ գիծ» վստահության հեռախոսային ծառայություն, որի միջոցով բռնությունից տուժած կանայք և երեխաները կարող են աջակցություն ստանալ, օգտվել հոգեբանական և իրավաբանական անվճար խորհրդատվության ծառայություններից, ստանալ անվճար փաստաբանական ներկայացուցչություն դատարանում, որոշ դեպքերում նաև ուղղորդում ժամանակավոր ապաստարան ։ Հայաստանում այսօր կան բազմաթիվ իրավապաշտպան կազմակերպություններ, որոնք հոգեբանական, իրավաբանական  օգնություն են ցուցաբերում բռնության ենթարկված կնոջը։ Այդ կազմակերպություններից միայն մեկը՝ «Կանանց աջակցման կենտրոնն» ունի ապաստարան՝ ապահով տուն, որտեղ ընտնեկան բռնության ենթարկված անձը կարող է ժամանակավոր ապաստան գտնել ։
Վոլոշկի (գյուղ, Կոմպանեևսկի շրջան)
Վոլոշկի (Волошки), գյուղ Ուկրաինայի Կիրովոգրադի մարզի Կոմպանեևսկի շրջանում։
2001 թվականի տվյալներով Վոլոշկի գյուղում բնակվում էր 59 մարդ։
Արտաքին հղումներ
Կատեգորիա:Ուկրաինայի Կիրովոգրադի մարզի Կոմպանեևսկի շրջանի բնակավայրեր Կատեգորիա:Ուկրաինայի գյուղեր
Վեստերն
Վեստերն (western, թարգմանաբար՝ արևմտյան), մշակույթի ուղղություն, բնորոշ հատկապես ԱՄՆ-ին։ Իր մեջ կարող է ներառել զանազան ժանրեր։ Առավել օգտագործվում է որպես կինոյի ժանր, կարող է օգտագործվել նաև հեռուստատեսությունում, գրականությունում, նկարչությունում և այլն։ Սկզբում ուղղությունը ծագել է գրականությունում, ապա կինոյում։
Վեստերնը կինոյում
Վեստերն ժանրը կինոյում կինեմատոգրաֆիայի հիմնական ուղղություններից մեկն է, հանդիսանում է նաև արկածային ժանրի մաս։ Վեստերն կամ կովբոյական ֆիլմեր սկսել են նկարահանվել դեռևս 1898 թվականից։ Վեստերնի ոճը աչքի է ընկնում քիչ երկխոսություններով, գեղեցիկ բնապատկերներով, երբեմն մռայլ միջավայրում։
Պատմություն
Կինոյում Վեստերնների իրադարձությունները ծավալվում են մեծ մասամբ 19-րդ դարի երկրորդ կեսերին, այպսես կոչված Վայրի Արևմուտքում՝ ԱՄՆ-ի ներկայիս տարածաշրջանում, նաև Մեքսիկայում և Կանադայում։
Այս ժանրը առաջացել է ԱՄՆ-ում, ապա տարածվել մյուս երկրներում։ Առավել ծաղկուն շրջան կինոյի պատմության մեջ Վեստերնը ունեցել է 20-րդ դարի կեսերին։ Այնուհետև սկսել է մի փոքր հետընթաց շրջան։
Վեստերնին հատուկ կերպարներ
Վեստերն ժանրի ֆիլմերին հատուկ են հետևյալ հերոսները՝
Հայտնի Վեստերն ռեժիսորներ
Կատեգորիա:Կինոյի ժանրեր Կատեգորիա:Վեստերն
Դուբրովնիկ
Դուբրովնիկ (Dubrovnik, պատմական անվանում՝ Ragusa՝ Ռագուզա), քաղաք Դալմաթիայում, Ադրիատիկ ծովի ափին, Դուբրովաչկա-Ներետվանսկա ժուպանիայի վարչական կենտրոնը, հայտնի միջազգային առողջարան, խոշոր նավահանգիստ։ Քաղաքի բանկչությունը՝ ։
Պատմություն
Դուբրովնիկը հարուստ պատմությամբ հնագույն քաղաք է։ Սկսած միջնադարյան ժամանակաշրջանից քաղաքի բարգավաճումը հիմնված էր ծովային առևտրի վրա, ինչը թույլատրում էր Դուբրովնիկի հանրապետությանը դառնալ միակ քաղաք-պետությունը Ադրիատիկի արևելքում, որը կարող էր մրցակցել Վենետիկի հետ։ Հմուտ դիվանագիտության և հարստության շնորհիվ քաղաքը տպավորիչ կերպով զարգանում էր 15-16-րդ դարերում։ Դուբրովնիկում ծաղկում էր ապրում արվեստը և գիտությունը, քաղաքը դարձել էր խորվաթական լեզվի և մշակույթի զարգացման կենտրոններից մեկը։ Երկար ժամանակ Դուբրովնիկում ակտիվորեն օգտագործվում էր ներկայումս մեռած դալմաթերենը։
Անվանում
Քաղաքի լատիներեն Ռագուզա անվանումը (, ինչպես նաև ), որը մինչև այժմ պահպանվել է իտալերենում, առաջացել է Ադրիատիկ ծովի կղզիներից մեկից, որտեղ հիմնվել էին Էպիդավրումից (ներկայիս Ցավտատ) եկած փախստականները, ովքեր լքել էին իրենց քաղաքը ոչ ավար-սլավոնական ներխուժումից, և ոչ էլ 649 թվականի ավերիչ երկրաշարժից հետո ։
Կղզային Ռագուզայի դիմացը՝ ցամաքում, Սրջ լեռան լանջերին, նույն 7-րդ դարում առաջացավ սլավոնական (խորվաթական) բնակավայրը՝ Դուբրովա անվամբ (ի պատիվ շրջակա կաղնու պուրակի)։ Հետագայում այս անվանումը ձևափոխվել է «Դուբրովնիկ»-ի։ Աստիճանաբար, երկու բնակավայրերը միացել են իրար, քաղաքը բաժանող միջագետակը ցամաքեց, և այդ վայրում առաջացել է քաղաքի կենտրոնական Ստրադուն փողոցը։ Քաղաք-պետության հնագույն կարգախոսն է․
Դարերի ընթացքում անվան երկու տարբերակներն էլ զուգահեռաբար օգտագործվել են առօրյա լեզվում․ քաղաքը Ռագուզա են անվանել, որպես կանոն, ռոմանական բնակչության ժառանգները, Դուբրովնիկ՝ խորվաթները։ Սակայն, պաշտոնական գործավարության մեջ քաղաքը երկար ժամանակ կոչվել է բացառապես Ռագուզա, չնայած որ ռոմանական ծագմամբ դալմաթերենը, որով խոսում էին Էպիդավրումի փախստականները, գրեթե վերացավ 16-րդ դարում․ պատմականորեն մինչև 15-րդ դարի կեսերը այս վայրերում պաշտոնական լեզուն լատիներեն էր, հետագայում դարձավ իտալերենը։
Դուբրովնիկն առաջին անգամ իր սլավոնական անվամբ հիշատակվում է «Բան Կուլինի կանոնները» աշխատության մեջ։ Սլավոնական տարբերակը պաշտոնապես սկսել է օգտագործվել միայն 1918 թվականից սկսած՝ կապված հարավսլավական տարածքների՝ ավստրիական տիրապետությունից ազատագրման հետ։
Գրականություն
Կատեգորիա:Խորվաթիայի քաղաքներ Կատեգորիա:Համաշխարհային ժառանգություն Եվրոպայում Կատեգորիա:Խորվաթիայի տեսարժան վայրեր Կատեգորիա:Շախմատային օլիմպիադաներ հյուրընկալած քաղաքներ Կատեգորիա:Համաշխարհային ժառանգության օբյեկտներ այբբենական կարգով
«Տոբագոն» փոխում է ուղղությունը
«Տոբագոն» փոխում է ուղղությունը» («Tobago» maina kursu), 1965 թվականի խորհրդային գեղարվեստական ֆիլմ, դետեկտիվ։ Նկարահանվել է Գունար Ցիրուլիսի և Անատոլ Իմերմանիսի համանուն վիպակի հիման վրա, որն իր հերթին հիմնված է իրական իրադարձությունների վրա, որոնք տեղի են ունեցել «Դուքս Եկաբ» բեռնատար ջերմանավի հետ ։
Սյուժե
Ֆիլմի գործողությունները տեղի են ունենում 1940 թվականին՝ Լատվիայում իշխանափոխության նախօրեին։ Ծով դուրս եկած նավի տախտակամածին գտնվում է նրա տերը, որը որոշում է իր սեփականությունը տանել վստահելի վայր։ Ուշադիր նավաստիները նրան թույլ չեն տալիս իրականացնել մտածածը և նավը վերադարձնում են հայրենիք, որն արդեն խորհրդային է։
(5533) Բագրով
(5533) Բագրով (Bagrov), աստերոիդ աստերոիդների հիմնական գոտում։ Հայտնաբերվել է 1935 թվականի սեպտեմբերի 21-ին Պելագեյա Շայնի կողմից Սիմեիզում ։
Միջին հեռավորությունը Արեգակից կազմում է 2,240247 ա. մ., առավելագույնը մոտենում է 1,8213 ա. մ. հեռավորության վրա և հեռանում 2,6591 ա. մ. ։ Արեգակի շուրջ մեկ ամբողջական պտույտ է կատարում 1224,74 երկրային օրվա ընթացքում, իր ուղեծրով շարժվելով միջինում 0,293941 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,08° անկյուն։
Դոթո
Գյուղի տեղում նախկինում եղել է հայկական գյուղ։
XIX դարում քրդաբնակ գյուղ էր ։
Ծանոթագրություններ
Կատեգորիա:Արևմտյան Հայաստանի գյուղեր
Ռուսանովո (գյուղ, Ուգրանսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Ուգրանսկի շրջանի բնակավայրեր
Արմեն Հակոբյան (ֆուտբոլիստ)
Արմեն Հակոբյան (Армен Антонович Акопян; ), ուկրաինացի ֆուտբոլիստ, «Ավանգարդ» թիմի խաղացող։
Կարիերա
Զապորոժիեի Օլիմպիական հերթափոխի մասնագիտացված մանկապատանեկան (մարզական) դպրոցի ֆուտբոլային «Մետալուրգ» ակումբի սան։ 1996 թվականին կարիերա սկսելով Զապորոժիեի ակումբում, 1998-ից 2002 թվականներին հանդես է եկել փոխարինող կազմում։ Զապորոժցիների համար այդ ժամանակ մեկնարկային կազմում խաղացել է 185 խաղում և խփել է 15 գնդակ։
2006 թվականի սկզբին Դոնեցկից տեղափոխվեց «Մետալուրգ», ամռանը տեղափոխվեց «Կրիվբաս» ։ 2007 թվականի սկզբին վերադարձել է Զապորոժիեի թիմ, բայց  2007 թվականի ապրիլի 1-ին, իր վերջին ակումբի դեմ խաղում, ծնկի վնասվածք է ստացել և կես տարով կազմից դուրս է եկել։ Ակումբը ֆուտբոլիստի հետ չերկարաձգեց պայմանագիրը, և նա ստիպված է եղել ինքնուրույն բուժվել ։
2009 թվականի ամռանը տեղափոխվեց «Պալտավա», մեկ տարի անց հեռացավ ղազախական «Օրդաբասի»։ 2011 թվականի սկզբին տեղափոխվել է «Ավանգարդ» ։
Արտաքին հղումներ
Կատեգորիա:Մետալուրգ Զապորոժիեի ֆուտբոլիստներ Կատեգորիա:Ուկրաինացի ֆուտբոլիստներ Կատեգորիա:Ֆուտբոլի կիսապաշտպաններ
Ալ-Մոհադների պետություն
Ալ-Մոհադների պետություն, ավատատիրական պետություն Հյուսիսային Աֆրիկայում և ալ-Անդալուսում (1121-1269)։ Իշխանության գլուխ կանգնած էին Ալ-Մոհադները (الموحدون‎‎ ալ-Մուհադունա)։ Ամենաընդարձակ տարածքներն ընդգրկել է Աբդ ալ-Մումինի օրոք (1161)։ Փլուզումը սկսվել է Ռեկոնկիստայի ժամանակաշրջանում։
Ծագում
Ալ-Մոհադները պատկանում են մասմուդա ցեղին, իսկ նրանց հայրենիքը Ատլասի լեռներն են։ Ալ-Մոհադների հիմնադիրը համարվում է Մուհամմադ իբն Թումարթը։ Նա նոր մուսուլմանական դոգմա է սահմանում, որում հատկապես ընդծվում էր միասնականությունը։ Այստեղից էլ ծագում է նրանց անվանումը՝ «ալ-Մոհավիդուն» ( الموحدون` ‎‎միասնականությունը հաստատողներ ), որն էլ եվրոպական լեզուներում փոխվելով վերածվել է «ալ-Մոհադներ»-ի։
Տարածքային նվաճումներ
Իբն Թումարթը իրեն հաջորդ է նշանակում Աբդ ալ-Մումինին, բայց նա ճանաչվում է միայն 1133 թվականին։ Սկբում նա պարտիզանական պատերազմ էր վարում, սակայն հետագայում ստանում է լեռնականների վստահությունը և օժանդակությունը, ովքեր կարող էին օգնել ալ-Մորավիների դեմ պայքարում։ Նա մոտ էր հաղթանակին Տլեմսենի ճակատամարտում 1145 թվականին, բացի այդ ալ-Մորավիների կառավարիչը շուտով մահացավ դժբախտ պատահարից։ 1147 թվականին ընկնում է Մարաքեշը, որտեղ այսուհետ հաստատվում են ալ-Մոհադները։ Սա ալ-Մորավիների իշխանության ավարտն էր։
Թեև Աբդ ալ-Մումինը խառնվում էր ալ-Անդալուսի գործերին արդեն 1145 թվականին, նա չէր ուղարկում զորքեր տարածքը րավելու համար, այլ սահամանափակվում էր դիվանագիտական գործունեությամբ։ Նրա առջև բացվել էր մեծ հեռանկար՝ գրավելու Աֆրիկայի արևելքը և ավելի հեռու տարածքներ, որոնք ալ-Մորավիների իշխանության տակ էին։ Սակայն այստեղ նրան սպասում էր քրիստոնյաների վտանգը, հիմնականում Ռոջեր II Սիցիլիացու կողմից։ Չնայած սրան 1151 թվականին Աբդ ալ-Մումինին է անցնում Ալժիրը, ապա 1159-1160 թվականներին Թունիսը Թունիս, ալ-Կայրավան ( القيروان ), ալ-Մահդիա քաղաքներով, ինչպես նաև հյուսիսաֆրիկյան ծովափը մինչև Տրիպոլի։
Ալ-Մոհադներն Իսպանիայում
Ալ-Մոհադների իմպերիայի հիմնադիր Աբդ ալ-Մումինը ընդգրկելով իր տարածքների մեջ Թունիսն ու Տրիպոլին` նորից սկսեց մտորել Պիրենեյան թերակղզու մասին, և 1162 թվականին սկսեց նախապատրաստվել խոշոր արշավանքի։ Սակայն նրա մահը թույլ չի տալիս իրագործել իր ծրագրերը, իսկ նրան հաջորդած Աբու Յակուբ Յուսուֆը չի շարունակում նրա քաղաքականությունը։ Միայն 1171 թվականին նոր խալիֆը փորձում է իր ձեռքը վերցնել ալ-Անդալուսը, սակայն Իբն Մարդանիշը դիմադրություն է ցույց տալիս ալ-Մոհադներին։ Նրա մահից հետո` 1172 թվականին, իր ժառանգներն այլ ելք չեն ունենում և հանձնում են Սևիլյան։ Սրանից հետո խալիֆը ուղղվում է դեպի հյուսիս և պաշարում է Տոլեդոն, սակայն հասկանում է, որ հաջողության հասնելը դժվար է և նահանջում է։ Ալ-Մոհադները արդեն իշխանություն էին հաստատել ալ-Անդալուսի մեծ մասում։ Ավելի ուշ Աբու Յակուբ Յուսուֆը սրբազան պատերազմ՝ ջիհադ է սկսում թշնամու տարածքում, սակայն հաջողության չի հասնում, քանի որ Սանտարեմ ամրոցի ( Լիսսաբոնի մոտ ) պաշարման ժամանակ վիրավորվում է և 1184 թվականին մահանում։
Ալ-Մոհադների թուլացումը
Աբու Յակուբ Յուսուֆի որդի և ժառանգ Աբու Յուսուֆ Յակուբի առաջնահերթ խնդիրը Բուժի քաղաքը և Ալժիրի ծովափնյա տարածքները գրավելն էր, որտեղ հաստատվել էր ալ-Մորավիների տոհմի ներկայացուցիչը, ով կառավարում էր ինչպես անկախ կառավարիչ։ Սա ցույց է տալիս, որ խաղաղ ժամանակ ալ-Մոհադների զինված ուժերը թույլ էին։ 1190 թվականին Աբու Յուսուֆ Յակուբը հնգամյա հաշտության պայմանագիր է կնքում Կաստիլիայի և Լեոնի թագավորների հետ։ 1195 թվականին ալ-Մոհադները հաղթանակ են տանում Ալֆոնսո VIII-ի նկատմամբ Ալարկոսայի ճակատամարտում ( Կորդովայի և Տոլեդոյի ճանապարհին )։ Պարտությունը ստիպում է քրիստոնյաներին ուժեղացնել բանակը։ Քրիստոնյա պաշտոնյաների վեճերը հարթելու գործում մեծ դեր ունեին եպիսկոպոսներն ու արքեպիսկոպոսները։ Խաչակրաց պատերազմը քարոզվում էր ոչ միայն Իսպանիայում, այլ նաև Պիրենեյան թերակղզուց դուրս։ Դրան նախապատրաստվելուն օգնում էին Ալարկոսայի ճակատամարտից հետո կնքված հաշտության պայմանագիրը և նոր գահ բարձրացած Մուհամմադի թուլությունը, ով չառանգել էր հոր գահը 1199 թվականին։ 1212 թվականի հուլիսին Լեոնի, Կաստիլիայի, Նավառայի, Արագոնի միացյալ ուժերը շարժվեցին Տոլեդոյից հարավ և հանդիպեցին ալ-Մոհադների զորքին Լաս Նավաս դե Տոլոսայի մոտակայքում։ Ալ-Մոհադները այնպիսի պարտություն են կրում, որ նրանց իշխանությունը թուլանում է Իսպանիայում, սակայն սա այդքան ակնհայտ չէր մինչև 1123 թվականը, քանի որ քրիստոնյաները զբաղված էին իրենց ներքին խնդիրներով։ Մուհամմադ խալիֆը մահանում է 1213 թվականին, իսկ նրան հաջորդած որդին՝ 13-ամյա Աբու Յակուբ Յուսուֆ II-ը ի վիճակի չէր վերադարձնել կորցրած իշխանությունը։
Մուսուլմանների իշխանության ավարտն Իսպանիայում
1123 թվականին խալիֆի մահին հաջորդած գահակալական կռիվները բերեցին նրան, որ Ռեկոնկիստան գրեթե ոչ մի դիմադրության չհանդիպեց ալ-Անդալուսում` բացառությամբ մեկի։ Հյուսիսային Աֆրիկայում ալ-Մոհադների մնացորդները դեռ գոյատևում էին, որոնք աստիճանաբար թուլանում էին, քանի որ կազմում էին տարբեր անկախ պետություններ, մինչև որ 1269 թվականին վերջնականապես վերացան։ Ալ-Անդալուսում 1223 թվականից հետո առանձին ալ-մոհադական կառավարիչներ սահմանափակ տարածքներում պահպանում էին իրենց իշխանությունը դեռ մի քանի տարի, սակայն կենտրոնական համակարգ այլևս գոյություն չուներ։ Նկատելի հաջողության է հասնում երկրի հարավում և արևելքում Սարագոսայի նախկին էմիրների ժառանգը։ Սակայն 1230 թվականին Լեոնի և Կաստիլիայի միավորմամբ սկսվեց քրիստոնյաների նոր հարձակումը, և նա մի քանի անգամ պարտություն կրեց և վերջի վերջո սպանվեց։ Այսուհետ ոչ մի մուսուլման չարժանացավ բնակչության համակրանքին և օժանդակությանը։ Քրիստոնյաների արշավանքը ղեկավարում էր Ֆերդինանդ III-ը, ով 1217 թվականից Կաստիլիայի թագավորն էր, իսկ 1230 թվականից նաև Լեոնինը, ով վերջապես գրավեց ալ-Անդալուսի սիրտը։ Այսպես մուսուլմանների իշխանությունն Իսպանիայում վերջնականապես վերջացավ` մեկ բացառությամբ։
Այդ բացառությունը Նասրիների իշխանության հաստատումն էր Գրանադայում։ Մոտ 1231 թվականին մի արաբ՝ Մուհամմադ իբն Յուսուֆ իբն Նասրը, հաստատեց Խաենի շրջակայքում փոքրիկ պետություն, իսկ 1235 թվականին գրավեց Գրանադան և դարձրեց այն իր մայրաքաղաքը։ Նրա պետությունը գոյատևեց երկու դարից ավելի՝ մինչև 1492 թվականը։
Աղբյուրներ
Կատեգորիա:Մարոկկոյի պատմություն Կատեգորիա:Մավրիտանիայի պատմություն Կատեգորիա:Աֆրիկյան դինաստիաներ Կատեգորիա:Պատմական երկրներ
Սամարանչի անվան օլիմպիական-սպորտային թանգարան
Սամարանչի անվան օլիմպիական-սպորտային թանգարան, բացվել է 2007 թվականին, գտնվում է Բարսելոնայում։ 2010 թվականի հունիսին թանգարանը իր անունը ստացել է ի պատիվ 1980-2001 թվականների օլիմպիական միջազգային կոմիտեի նախագահի՝ Խուան Անտոնիո Սամարանչի ։ Այն գտնվում է Բարսելոնայի օլիմպիական մարզադաշտի դիմաց, սահմանափակ տարածքում ։
Նկարագրություն
Թանգարանում արծարծված է սպորտի թեման սահմանափակ հնարավորություններ ունեցող մարդկանց համար և ընդհանուր առմամբ հենց սպորտը։ Ցուցադրված է, թե ինչպես կարող է սպորտը աջակցել համամարդկային արժեքների սերմանմանը, ինչպես նաև առօրյա կյանքի նորարության մտցմանը։ «Հերոսների տարածության» հատվածում ներկայացվում են իսպանացի նշանավոր մարզիկների նվաճումները։ Թանգարանում նաև առկա է զանգվածային սպորտի և խոշոր միջոցառումներիհամար նախատեսված գոտի։ Թանգարանը իր մեջ ներառում է նորագույն և մուլտիմեդիա տեխնոլոգիաներով օժտված ինտերակտիվ տարածություններ։
Թանգարանի հավաքածուի խորհրդանիշներից մեկը համարվում է Խուան Անտոնիո Սամարանչի թեման, ով ձգտել է ցույց տալ օլիմպիական խաղերի ոգին սպորտի հետ կապված արվեստի և մշակույթի ցուցանմուշների միջոցով։
Թանգարանը ինչպես նաև իր մեջ ներառում է ցուցահանդեսային սրահներ և սպորտային տարբեր քաղաքակրթությունների ցուցահանդեսային սրահներ։
Պատմություն
Թանգարանի նախագիծը ներկայացրել է սպորտի գծով խորհրդական Պերե Ալոկբերը, և 2005 թվականին նախագիծը հավանության է արժանացել քաղաքական խորհրդի կողմից ։
Թանգարանի հիմնադրման ընդհանուր բյուջեն գերազանցել է 8 միլիոն եվրոն։ Ճարտարապետական նախագծումը և աշխատանքի իրագործումը միավորելով մոտավորապես կազմել է 4,2 միլիոն։ Շինարարության համար նախատեսված գումարը տրամադրել են քաղաքային խորհուրդը, Բարսելոնայի գավառական խորհուրդը, կառավարությունը և պետությունը (յուրաքանչյուրը մեկական միլիոն եվրո)։ Իսպանական օլիմպիական կոմիտեն նույնպես ունեցել է իր ներդրումը 240000 եվրոյի չափով։ Թանգարանի նախագծի այդպիսի բյուջեն նշանակում էր, որ պետք է հավելյալ 4 մլն եվրո. գումարը ստացվել է Բարսելոնայի քաղաքային մունիցիպալ ընկերությունների հաշվին ։
Շինությունը կազմված է երկու ոչ շատ մեծ բարձրությամբ պատնեշներից բաց տարածությունում։ Ընդհանուր կառուցապատված տարածքը կազմում է 4000 քառակուսի մետր, թանգարանը բաժանված է չորս մակարդակի։ Նախագծի ճարտարապետներն են Հավյեր Բասիանը և Թոնի Կամպոսը ։
Թանգարանը բացվել է 2007 թվականի մարտի 21-ին ։
Սոկոլ (այլ կիրառումներ)
Սոկոլ, կարող է վերաբերել՝
Բամբիշ (անձնանուն)
Բամբիշ, հայկական իգական անուն։ Առաջացել է հայերեն բամբիշ՝ «թագուհի» բառից։ Համազոր ձևերն են՝ Թագուհի, Դժխո, Դշխուհի, Դշխո, Սուլթան, Վասիլիկ, Մլքե ։ Գործածվել է 4-րդ դարում, մեկ անգամ էլ 16-րդ դարում ։
Ծանոթագրություններ
Կատեգորիա:Հայկական իգական անձնանուններ
Օսինովկա (Վոլմանգայի վտակ)
Օսինովկա  (Осиновка), գետ Ռուսաստանում, հոսում է Դարովսկի շրջանում, Կիրովի մարզում։ Գետաբերանը տեղակայված է Վոլմանգա գետի աջ ափին՝ 78 կմ հեռավորության վրա։ Գետի երկարությունը 13 կմ է։
Ջրային գրանցամատյանի տվյալներ
Տվյալներն ըստ ջրային ռեսուրսների ֆեդերատիվ տեսչության.
Ռուսաստանի ջրային գրանցամատյանի տվյալների համաձայն՝ պատկանում է Կամայի ավազանային շրջանին, գետի ջրատնտեսային տեղամասը Վյատկա գետն է, գետի ենթաավազանը Վյատկա գետն է։ Գետի գետային ավազանը Կամա գետն է.
Արտաքին հղումներ
Կատեգորիա:Ռուսաստանի գետեր
Ջուդ Լոու
Դեյվիդ Ջուդ Հեյվորթ Լոուն (David Jude Heyworth Law, ), անգլիացի դերասան։ Առավել հայտնի է դարձել նկարահանվելով՝ «Տաղանդավոր միսթր Ռիփլին», Որի համար 1999 արժանացավ BAFTA մրցանակ-ին ) Ինչպես նաև «Ցուրտ լեռը»( Որի համար 2003 թ արաջադրվեց Օսկար և Ոսկե գլոբուս-ին) :Մոտիկություն (2004 ) «Շերլոկ Հոլմս», «Թշնամին` դարպասի մոտ», «Ավիատոր», «Արձակուրդ փոխանակումով»  «Գրանդ Բուդապեշտ հյուրանոց» և այլ  ֆիլմերում։
Կենսագրություն
Ջուդ Լոուն ծնվել է 1972 թվականի դեկտեմբերի 29-ին Լոնդոնի հարավ-արևելքում (Մեծ Բրիտանիա), դպրոցի ուսուցիչներ Պիտեր ու Մեգի Լոուների ընտանիքում։ Նրա հայրն աշխատում էր որպես տարրական դասարանների ուսուցիչ, իսկ մայրն անգլերեն էր պարապում փախստականների երեխաներին։ Ջուդն ընտանիքի երկրորդ երեխան էր և մինչ 14 տարեկանը սովորել է սովորական դպրոցում, բայց համադասարանցիների ծաղրանքների պատճառով հետագայում ստիպված է լինում տեղափոխվել մասնավոր դպրոց, Դալվիչ։ Ներկայումս Ջուդի ծնողները Ֆրանսիայում թատերական ընկերություն ունեն, իսկ Ջուդի ավագ քույրը՝ Նատաշան, աշխատում է որպես լուսանկարիչ ։
Առաջին դերեր
Ջուդի ծնողները սիրում էին թատրոնը և խրախուսում են իրենց որդու՝ բեմից ելույթ ունենալու ձգտումը, որ առաջացել էր վաղ տարիքում։ Այսպես, արդեն վեց տարեկանում Ջուդը կատարեց իր առաջին դերը մանկական ներկայացման մեջ, իսկ 12 տարեկանում դարձավ Ազգային երաժշտական պատանեկան թատրոնի թատերախմբի անդամ ։ 1986 թվականին Լոուն առաջին անգամ երևաց հեռուստաէկրանին՝ մասնակցելով դեռահասների համար նախատեսված «Գրպանի փող» հաղորդման մասերից մեկին։ 17 տարեկանում նա շարունակեց իր հեռուստակարիերան՝ Բեատրիս Պոտերի պատմվածքի հիման վրա նկարահանված «Գլոստերյան դերձակ» ֆիլմում կատարելով ձիապանի դերը։ Նույն թվականին նա թողեց դպրոցը և սկսեց նկարահանվել «Ընտանիքներ» սերիալում, որտեղ կատարում էր անբարենպաստ դեռահաս Նեյթան Թոմփսոնի դերը։ Հետագա երկու տարիների ընթացքում Լոուն հիմնականում զբաղված էր թատերական գործունեությամբ. նա «Պիգմալիոն» ներկայացմամբ շրջագայում էր Իտալիայում։ 1991 թվականին Ջուդը Շերլոկ Հոլմսի մասին հեռուստասերիալում կատարեց դիպվածային դեր, իսկ հետո առաջին անգամ ելույթ ունեցավ Լոնդոնում «Աշխարհի ամենարագ ժամացույցը» ներկայացման մեջ, որը «Time Out» ամսագիրը ճանաչեց 1992 թվականի լավագույն թատերական բեմադրություն։
Կարիերայի սկիզբ
1992 թվականին Ջուդը մասնակցեց «The Crane» կարճամետրաժ ֆիլմի նկարահանումներին, որ կատարվում էին Բրիտանական կինեմատոգրաֆիայի ինստիտուտի նախագծի շրջանակներում, իսկ 1994 թվականին ստանում է իր առաջին գլխավոր դերը՝ նկարահանվելով Պոլ Անդերսոնի «Գնումներ» պատանեկան քրեական թրիլլերում։ Ֆիլմը պատանի արկածախնդիրների մասին է, որ սուր զգացողությունների համար գողանում են թանկարժեք մեքենաներ ու ջարդում դրանք՝ հարվածելով խանութների ցուցափեղկերին։ Ֆիլմը վարձույթում անհաջողություն կրեց, սակայն ֆիլմի նկարահանումների ժամանակ Ջուդը ծանոթացավ իր ապագա կնոջ՝ Սեդի Ֆրոսթի հետ, որ խաղում էր Ջուդի մարմնավորած հերոսի ընկերուհու՝ Ջոյի դերը։
Ջուդը վերադառնում է թատրոն ու մասնակցում «Ձյունե խոլորձ», «Ապրում են խոզերի պես» և «Առևտրականի մահը» բեմադրություններին։ 1994 թվականին նա մասնակցեց Ժան Կոկտոյի «Ահավոր ծնողներ» տրագիկոմեդիայի բեմադրությանը։ Վերջինս սկանդալային էր այնքանով, որ երկրորդ գործողության առաջին տեսարանը, որտեղ Ջուդի հերոսը լողանում է, դերասանը հանդես էր գալի լրիվ մերկ։ «Ահավոր ծնողներ» բեմադրության շնորհիվ Ջուդն արժանացավ հանդիսատեսի համակրանքին ու ներկայացվեց Լոուրենս Օլիվյեի մրցանակի` թատրոնի լավագույն դեբյուտ անվանակարգում։
1995 թվականին նույն բեմադրությունը «Անհամեստություն» նոր անվամբ ներկայացվեց օվկիանոսից այն կողմ, որտեղ Ջուդի հետ խաղում էր հանրահայտ Քեթլին Թերները։ «Անհամեստություն»-ը ԱՄՆ-ում մեծ հաջողություն ունեցավ, Ջուդը ներկայացվեց նախ Թոնիի մրցանակի՝ որպես երկրորդ պլանի լավագույն դերասան, իսկ հետո Իեն Չարլսթոնի մրցանակի` որպես լավագույն սկսնակ դերասան (նաև Եվրիպիդեսի «Իոնա» ողբերգության բեմադրության համար)։
Թատրոնում ունեցած հաջողություններից հետո Ջուդն սկսեց հաջողությամբ նկարահանվել նաև ֆիլմերում։ 1996 թվականին Լոուն մասնակցեց «Սիրում եմ քեզ, չեմ սիրում քեզ» մելոդրամայի նկարահանումներին, իսկ հետագայում երկրորդական դեր կատարեց «Հակում» ֆիլմում, որը նացիստական Գերամանիայում համասեռամոլ տղամարդկանց հետապնդումների մասին էր։
1997 թվականին Ջուդը նկարահանվեց «Ուայլդ» կենսագրական դրամայում։ Վիկտորյան դարաշրջանի հռչակավոր գրողին ու բանաստեղծին մարմնավորում էր Սթիվեն Ֆրայը, իսկ Լոուն կատարում էր ինքնահավան Լորդ Ալֆրեդ Դուգլասի` գրողի լավագույն ընկերոջ դերը։ Այս դերի համար Ջուդն արժանացավ Evening Standard ամսագրի մրցանակին` որպես լավագույն դեբյուտ։
Անձնական կյանք
1997 թվականից մինչև 2003 թվականը նա ամուսնացած էր դերասանուհի Սադի Ֆրոստի հետ։ Նախկին ամուսիններն ունեն երեք երեխա ՝ որդիները ՝ Րաֆֆի Լոուն (ծն.1996 թ. Հոկտեմբերի 6-ին) և Ռուդի Ինդիան Օտիս Լոուն (ծն. 2002 թ. Սեպտեմբերի 10-ին) և դուստր Այրիս Լոուն (ծն. է 2000 թվականի հոկտեմբերի 25-ին)։
Սադի Ֆրոստ- ից ամուսնալուծվելուց հետո, Ջուդ Լոու - ն սկսում է հանդիպել Սիենա Միլլերի հետ, որի հետ բաժանվում են 2006 թվականին։
2009-ի հուլիսի 29-ին հայտարարվեց, որ Լոուն չորրորդ անգամ հայր կդառնա 2008 թ.-ին մոդել Սամանթա Բուրկի հետ կարճատև կապից հետո։ 2009 թ. Սեպտեմբերի 22-ին Նյու Յորքում
ծնվեց նրանց դուստր Սոֆիան ։
2015-ի մարտի 16-ին հինգերորդ անգամ հայր դարձավ։ Նրա նախկին ընկերուհին ՝ երգչուհի Քեթրին Հարդինգը, ծննդաբերեց դստեր Ադային։
2019 թվականի ապրիլի 30-ին ամուսնացավ Ֆիլիպ Քոենի հետ։ Քաղաքացիական արարողություն տեղի է ունեցել Լոնդոնի  Քաղաքապետարանում  ։
Արտաքին հղումներ
Կատեգորիա:Հոլիվուդյան դերասաններ Կատեգորիա:Անգլիացի դերասաններ Կատեգորիա:Լոնդոն քաղաքում ծնվածներ Կատեգորիա:«Սեզար» մրցանակի դափնեկիրներ Կատեգորիա:BAFTA մրցանակի դափնեկիրներ Կատեգորիա:Հեռուստատեսային դերասաններ Կատեգորիա:Անգլիացի կինոպրոդյուսերներ Կատեգորիա:Հնչյունավորողներ Կատեգորիա:Կինոգործիչներ այբբենական կարգով Կատեգորիա:Արվեստի և գրականության ֆրանսիական շքանշանի ասպետներ Կատեգորիա:Թատրոնի դերասաններ Կատեգորիա:21-րդ դարի անգլիացի դերասաններ Կատեգորիա:Բրիտանացի հեռուստատեսային դերասաններ
Խոլմ (գյուղ, Պերեսուդովսկոե բնակավայր)
Խոլմ (Холм), գյուղ Ռուսաստանի, Սմոլենսկի մարզի Դեմիդովսկի շրջանի կազմում։
Բնակչությունը 2007 թվականին գրանցված տվյալներով կազմում էր 81 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Դեմիդովսկի շրջանի բնակավայրեր
Հայ գրողների կեղծանունների ցանկ
Հայ գրողներից շատերը օգտագործել են ստեղծագործական կեղծանուններ, որոնք ներկայացված են այս ցուցակում։
Կատեգորիա:Գրողների ցանկեր Կատեգորիա:Ցանկեր:Հայաստան Կատեգորիա:Կեղծանուններ Կատեգորիա:Հայ գրականություն
Կավաստու (գյուղ, Հալյալա շրջան)
Կավաստու (Kavastu), գյուղ Էստոնիայի Լյաենե-Վիրումաա նահանգի Հալյալա շրջանում։
2011 թվականի տվյալներով գյուղում բնակվում էր 58 մարդ։
Արտաքին հղումներ
Կատեգորիա:Էստոնիայի Լյաենե-Վիրումաա նահանգի Հալյալա շրջանի բնակավայրեր Կատեգորիա:Էստոնիայի գյուղեր
Սամվել Տեր-Սահակյան
Կենսագրություն
Ծնվել է Վանաձոր քաղաքում։ Սովորել է տեղի Վազգեն Առաջինի անվան թիվ մեկ դպրոցում։ Շախմատ սկսել է խաղալ 5 տարեկանից։ Վանաձորում առաջին մարզիչն է եղել Տիգրան Գյոզալյանը։ Երևանում երկար ժամանակ մարզվել է ՀՀ բազմակի չեմպիոն, միջազգային վարպետ Էդուարդ Մնացականյանի ղեկավարությամբ։ Այնուհետև շուրջ 3 ամիս վարպետության դասեր է ստացել գրոսմայստեր Վլադիմիր Հակոբյանից։ 2009 թվականի սեպտեմբերից մարզիչն է գրոսմայստեր Տիգրան Նալբանդյանը ։
Պատանեկան առաջնություններ
Առաջին լուրջ հաջողությունը մինչև 10 տարեկանների ՀՀ չեմպիոն դառնալն է, որի համար 50 հազար դրամ պարգևավճար է ստացել ։
2002 թվականից Հայաստանը բազմիցս ներկայացրել է աշխարհի ու Եվրոպայի տարբեր տարիքային խմբերի պատանեկան առաջնություններում` նվաճելով ութ մեդալ, որոնցից երեքը՝ ոսկե։
Մասնակցությունը մրցաշարերին
2007 թվականին Հրանտ Մելքումյանի և Դավիթ Քալաշյանի հետ բաժանել է 1-ին տեղը Երևանում կայացած մրցաշարում։
2008 թվականին Հայաստանը ներկայացրել է մինչև 16 տարեկանների շախմատային օլիմպիադայում ։ Նույն թվականին 3-րդ տեղն է զբաղեցրել Երևանում կայացած Հայաստանի անհատական առաջնությունում ։ Այդ մրցաշարում նա լրացրել է գրոսմայստերական առաջին նորմը, թեև մասնակիցների մեջ ուներ ամենացածր անհատական վարկանիշը (2369)։
Գրոսմայստերի երկրորդ նորմը Սամվելը լրացրել է նույն թվականի մայիսին՝ Պլովդիվում կայացած Եվրոպայի անհատական առաջնությունում, որից հետո 2009 թ. հունվարի 1-ին, երբ 14 տարեկան 7 ամսական էր, ՖԻԴԵ-ն պաշտոնապես շնորհել է այդ կոչումը ։
2011 թվականին արժանացել է Հայաստանի բարձրագույն խմբի առաջնության արծաթե մեդալի, որը համարում է իր նվաճած պարգևներից ամենաարժեքավորը, քանի որ այն ձեռք է բերվել չափազանց ուժեղ կազմով ու բավական լուրջ մրցակցության պայմաններում ։
2015 թվականի փետրվարին Սամվելը մասնակցեց Մոսկվայում կայացած «Moscow-Open 2015» փառատոնի ուսանողական F մրցաշարին։ Տանելով 4 հաղթանակ, նույնքան պարտիա ավարտելով ոչ-ոքի և կրելով մեկ պարտություն՝ նա 6 միավորով դարձավ միանձնյա հաղթող ։
2017 թվականի ապրիլին Սամվելը դարձավ Մակեդոնիայի մայրաքաղաք Սկոպիեում կայացած Karpos Open 2017 միջազգային բաց մրցաշարի հաղթող։ Նա 9 հնարավորից վաստակեց 7½ միավոր, ևս երեք մասնակցի հետ բաժանեց 1-4-րդ տեղերը և լրացուցիչ ցուցանիշներով ճանաչվեց 197 մասնակցով մրցաշարի հաղթող ։
2019 թվականի հունվարին Սամվել Տեր-Սահակյանը դարձել է Իտալիայի Վիլորբա կոմունայում կայացած Vergani Cup Le Terrazze մրցաշարի միանձնյա հաղթող (6½ 9-ից) ։
2019 թվականի հունիսին Սամվելը Հնդկաստանում մասնակցեց երեք մրցաշարի։ Գոայի 2-րդ միջազգային բաց մրցաշարում նա 10 հնարավորից վաստակեց 8 միավոր և հայաստանցի Մանուել Պետրոսյանի ու իրանցի Պույա Իդանիի հետ բաժանեց 1-3-րդ տեղերը։ Լրացուցիչ ցուցանիշներով Սամվելը ճանաչվեց մրցաշարի հաղթող ։ KIIT 12-րդ միջազգային փառատոնի «Ա» մրցաշարում նա ցույց տվեց նույն արդյունքը, սակայն այս անգամ լրացուցիչ ցուցանիշներով 3-րդն էր ։ Հնդկաստանում կայացած երրորդ մրցաշարում նա 7½ միավորով բաժանեց 3-10-րդ տեղերը, լրացուցիչ ցուցանիշներով 4-րդն էր ։
2020 թվականի հունվարին Սամվել Տեր-Սահակյանը հասավ իր կարիերայի մեծագույն նվաճմանը՝ դառնալով Հայաստանի չեմպիոն (9 հնարավորից 6 միավոր) և ընդգրկվելով երկրի հավաքականի կազմում ։
2023 թվականին նա կրկնեց այդ հաջողությունը։ 9 հնարավորից վաստակելով 6½ միավոր՝ նա դարձավ Հայաստանի կրկնակի չեմպիոն ։
Անհատական վարկանիշի առավելագույն ցուցանիշը գրանցել է 2020 թվականի փետրվարին՝ 2640 ։
Արտաքին հղումներ
Կատեգորիա:Հայ շախմատիստներ Կատեգորիա:Հայ գրոսմայստերներ
Ռուսենիխա (գյուղ, Վոսկրեսենսկի շրջան)
Ռուսենիխա (Русениха), գյուղ Ռուսաստանի Նիժնի Նովգորոդի մարզի Վոսկրեսենսկի շրջանի կազմում։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Նիժնի Նովգորոդի մարզի Վոսկրեսենսկի շրջանի բնակավայրեր
Բռնություն
Բռնություն, ագրեսիա, Առողջապահության համաշխարհային կազմակերպությունը բռնությունը սահմանում է որպես «Ֆիզիկական ուժի կամ իշխանության (լիազորություն, դիրք) դիտավորյալ կիրառումը կամ կիրառման սպառնալը որևէ անձի, անձանց խմբի կամ հանրության նկատմամբ, որը հանգեցնում է կամ մեծ հավանականությամբ կարող է հանգեցնել մարմնական վնասվածքների, զրկանքի, մահվան, հոգեբանական վնասի կամ զարգացման խանգարումների» ։ Այս սահմանումը կապում է կանխամտադրությունը գործողության իրականացման հետ՝ անկախ գործողության հետևանքներից։
Ոչ ֆիզիկական բռնություն
Բռնությունը ակնհայտ ֆիզիկական բռնության հետ մեկտեղ նաև ընդգրկում է իշխանությունից առաջացող այնպիսի գործողությունները, որոնցից են սպառնումը և վախեցնումը, անտեսումը և բացասումը։ Բռնության հետևանքները կարող են լինել տարատեսակ, և ոչ միայն մարմնական վնասվածքների տեսքով։ Օրինակ կանանց, երեխաների և մեծահասակների նկատմամբ բռնությունը կարող է բերել ֆիզիկական, հոգեբանական և հասարակական խնդիրների, որոնք միշտ չէ, որ արտահայտվում են մարմնական վնասվածքներով, անընդունակությամբ կամ մահով։ Հետևանքները կարող են լինել անմիջական կամ թաքնված և կարող են տևել տարիներ առաջին բռնությունից հետո։ Այս պատճառով բռնության միայն վնասվածքներով և մահով պայմանավորված սահմանումը սահմանափակում է բռնության ամբողջական հետևանքների ըմբռնումը ։
Դասակարգումը
Սովորաբար առանձնացվում է բռնության 3 լայն կատեգորիա՝ ըստ բռնության կատարողների և զոհերի՝
և 4 հիմնական տեսակ՝ ըստ արարքի տիպի (բնույթի)՝
Վերոնշյալների շրջանակում էլ դասակարգվում են բռնության բոլոր ձևերը։
Ծանոթագրություններ
Կատեգորիա:Բռնություն Կատեգորիա:Հանցագործություն Կատեգորիա:Մարդկային վարք
Սաֆար Աբիև
Սաֆար Աբիևը սպառնացել է Հայաստանին պատերազմով, եթե նա շարունակի իշխել Արցախի ազատագրված հողերի վրա՝ հայտարարելով, թե «Ադրբեջանը պատրաստ է վերադարձնել իր տարածքներն ուժային ճանապարհով»
Արտաքին հղումներ
Կատեգորիա:1950 ծնունդներ Կատեգորիա:Ադրբեջանի քաղաքական գործիչներ Կատեգորիա:Բաքվի բարձրագույն համազորային հրամանատարական ուսումնարանի շրջանավարտներ Կատեգորիա:«Մարտական ծառայությունների համար» մեդալով պարգևատրվածներ Կատեգորիա:Ադրբեջանի նախարարներ
Բարակալ
ԲարակալБаракал գետը գտնվում է Ռուսաստանի Բաշկորտոստան հանրապետությունում։ Գետի երկարությունը 76կմ է։
Ջրային գրանցամատյանի տվյալներ
Ինչպես հայտնում է Ռուսաստանի պետական ռեգիստրը գետը պատկանում է ռուսական Ուրալ գետավազանային տարածքների, ջրային կառավարման ։
Լը Դետրուա
Լը Դետրուա (Le Détroit), համայնք Ֆրանսիայի Ստորին Նորմանդիա մարզի Կալվադոս գավառում ։
Բնակչությունը 2008 թվականի դրությամբ կազմում է 89 մարդ, բնակչության խտությունը` 16.12 մարդ/կմ²։ Բնակավայրը զբաղեցնում է 5.52 կմ² տարածք։
Աշխարհագրություն
Գտնվում է Փարիզ քաղաքից 200 կմ արևմուտք, Կան քաղաքից` 36 կմ հարավ։
Բնակչություն
Բնակչության քանակը ըստ տարիների
Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ
Տնտեսություն
2010 թվականին ուներ 47 աշխատունակ (15-64 տարեկան) բնակիչ, որոնցից ակտիվ էին 39-ը, իսկ ոչ ակտիվները` 8։ Ակտիվության ցուցանիշը կազմում է 83,0 %։ 39 աշխատունակ մարդկանցից աշխատել է 35 անձ (18 տղամարդ և 17 կին)։ Գործազուրկ են եղել 4 անձ (1 տղամարդ և 3 կին)։ 8 անաշխատունակներից 3-ը եղել են աշակերտներ կամ ուսանողներ, 4-ը` թոշակառուներ, իսկ 1-ը չեն աշխատել տարբեր պատճառներով ։
Ծանոթագրություններ
Կատեգորիա:Ֆրանսիայի բնակավայրեր Կատեգորիա:Ֆրանսիայի համայնքներ
Մեծ մայրիկի տունը
Մեծ մայրիկի տունը (Big Momma's House), ամերիկյան կատակերգական ֆիլմ, նկարահանվել է 2000 թվականին, ռեժիսորն է Ռաջա Գոսնելը։
Ֆիլմի բյուջեն 30 միլիոն դոլլար է, իսկ շահույթը կազմել է 173 959 438 միլիոն դոլլար։ 2006 թ. էկրան է բարձրացել ֆիլմի շարունակությունը՝ «Մեծ մայրիկի տունը 2», իսկ 2011 թ. «Մեծ մայրիկներ.Հայրը ինչպես որդին» տրիկվելը։
Գլխավոր հերոսներին մարմնավորել են Մարտին Լոուրենսը, Նիա Լոնգը, Փոլ Ջամատին, Էնթոնի Անդերսոնը և այլք։
Արտաքին հղումներ
Կատեգորիա:2000 ֆիլմեր Կատեգորիա:Ամերիկյան դրամա ֆիլմեր Կատեգորիա:Ամերիկյան կինոկատակերգություններ Կատեգորիա:Անգլերեն ֆիլմեր Կատեգորիա:20th Century Fox ֆիլմեր Կատեգորիա:Լոս Անջելեսում նկարահանված ֆիլմեր Կատեգորիա:2000-ականների կինոկատակերգություններ Կատեգորիա:Ամերիկյան ֆիլմեր Կատեգորիա:Ամերիկյան էքշն կինոկատակերգություններ Կատեգորիա:Ամերիկյան քրեական կինոկատակերգություններ
Վերֆելի փողոց (Երևան)
Տվյալներ
Գտնվում է Կիլիկիա թաղամասում։ Սկսվում է Ծովակալ Իսակովի պողոտայից, ձգվում հյուսիսարևմտյան ուղղությամբ, հասնում Այասի փողոց։
Նախկինում կոչվել է. սկզբում՝ խորհրդային օդաչու Իվան Կոժեդուբի պատվին՝ Կոժեդուբի փողոց, այնուհետև՝ Կիլիկիայի 6-րդ փողոց։
Աղբյուրներ
Կատեգորիա:Երևանի փողոցներ
(5534) 1941 UN
(5534) , աստերոիդ աստերոիդների հիմնական գոտում։ Հայտնաբերվել է 1941 թվականի հոկտեմբերի 15-ին Լիյսի Օտերմայի կողմից Տուրկուում ։
Միջին հեռավորությունը Արեգակից կազմում է 2,763086 ա. մ., առավելագույնը մոտենում է 1,8424 ա. մ. հեռավորության վրա և հեռանում 3,6837 ա. մ. ։ Արեգակի շուրջ մեկ ամբողջական պտույտ է կատարում 1677,61 երկրային օրվա ընթացքում, իր ուղեծրով շարժվելով միջինում 0,214591 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 7,5° անկյուն։
Արտաքին հղումներ
Կատեգորիա:1941 թվականին հայտնաբերված աստղագիտական մարմիններ Կատեգորիա:Լիյսի Օտերմայի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Տերնովայա Բալկա (գյուղ, Կոմպանեևսկի շրջան)
Տերնովայա Բալկա (Тернова Балка), գյուղ Ուկրաինայի Կիրովոգրադի մարզի Կոմպանեևսկի շրջանում։
Խոլմ (գյուղ, Պոչինկովսկի շրջան)
Խոլմ (Холм), գյուղ Ռուսաստանի, Սմոլենսկի մարզի Պոչինկովսկի շրջանի կազմում։
Տերնովայա Բալկա (գյուղ, Կոմպանեևսկի շրջան)
2001 թվականի տվյալներով Տերնովայա Բալկա գյուղում բնակվում էր 22 մարդ։
Խոլմ (գյուղ, Պոչինկովսկի շրջան)
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Սմոլենսկի մարզի Պոչինկովսկի շրջանի բնակավայրեր
Դեյվիդ Մաքքենզի
Դեյվիդ Մաքքենզի (David Mackenzie, ), շոտլանդացի ռեժիսոր և սցենարիստ։ «Sigma Films» կինոընկերության համահիմնադիր ։ 10 գեղարվեստական ֆիլմերի հեղինակ (7-ը նկարահանել է Եվրոպայում և 3-ը՝ ԱՄՆ-ում)։ Նրա արվեստը տարբերվում է ժանրերի տարատեսակությամբ և կինոմատոգրաֆիկական ոճերով ։ Արժանացել է BAFTA և Բեռլինի կինոփառատոն-ի մրցանակների։
Արտաքին հղումներ
Կատեգորիա:Բրիտանացի ռեժիսորներ Կատեգորիա:Բրիտանացի կինոռեժիսորներ Կատեգորիա:Բրիտանացի սցենարիստներ Կատեգորիա:BAFTA մրցանակի դափնեկիրներ
Մարդաբանության և պատմության ազգային ինստիտուտ (Մեքսիկա)
Մարդաբանության և պատմության ազգային ինստիտուտ (Instituto Nacional de Antropología e Historia, INAH), 1939 թվականին ստեղծված մեքսիկական դաշնային կառավարման մարմին, որը զբաղվում է մեքսիական մշակութային ժառանգության նախապատմական, հնագիտական, մարդաբանական, պատմական, հնէաբանական հետազոտությունների պահպանության հարցերով։ Տեղակայված է Marqués del Apartado պալատում։
Մարդաբանության և պատմության ազգային ինստիտուտը (INAH) և Գեղարվեստի և գրականության ազգային ինստիտուտը զբաղվում են մշակութային ժառանգություն համարվող հուշարձանների և շենքերի ցուցակագրմամբ և պահպանությամբ ։ INAH-ին է վստահված «հնագիտական» (նախապատմական և հնէաբանական) և «պատմական» (16-19-րդ դարերի հետ-նվաճողական շրջան) կառույցների, շրջանների հարցերը, իսկ INBAL-ն (Գեղարվեստի և գրականության ազգային ինստիտուտ) զբաղվում է գեղարվեստական հուշարձաններով և շինություններով (հատուկ հանձնաժողովի կողմից գեղագիտական արժեք ներկայացնող) ։ Արժեքավոր շինությունները ցուցակագրված են Registro Público de Monumentos y Zonas Arqueológicos e Históricos-ում (Հնաբանական և պատմական հուշարձանների և տարածքների հանրային գրանցում) ։
Eméritos
INAH ունի պատմության, մարդաբանության և հնագիտության բնագավառների 16 հետազոտողներ, ովքեր աչքի են ընկնում իրենց ոլորտներում էական ներդրումներով.
Բուրաք Սևինչ
Բուրաք Սևինչ (Burak Sevinç, ), կինոյի և հեռուստատեսության թուրք դերասան։ Նկարահանվել է Բարև, կյանք, Երդում, Գայլերի հովիտ։ Թակարդ հեռուստասերիալներում։ Նկարահանվել է Հետք հեռուստասերիալում, որը ցուցադրվել է թուրքական Kanal D հեռուստաալիքով։
Կենսագրություն
Բուրաք Սևինչը ծնվել է 1985 թվականի ապրիլի 1-ին Ստամբուլում։ Բարձրագույն կրթությունն ստացել է Յըլդըզ տեխնիկական համալսարանում։ Բուրաքը նվագում է քանոն, ուդ, ջութակ և կիթառ։ 2012 թվականին կատարել է իր առաջին դերասանական քայլերը՝ նկարահանվելով «Հորս համար» հեռուստասերիալում ։ Այնուհետ նկարահանվել է այնպիսի հեռուստասերիալներում, ինչպիսիք են «Սուտ աշխարհ», «Բա՛րև, կյանք», «Ես նրան շատ էի սիրում», «Գայլերի հովիտ։ Թակարդ» և «Ամուսնացած և կատաղած» հեռուստասերիալները ։ Բուրաքն զբաղվում է նաև մոդելային կարիերայով։ Նկարահանվել է մեծ հեղինակություն ունեցող «Երդում» հեռուստասերիալում, որտեղ մարմնավորել է Ֆեթհիի դերը։ Նկարահանվել է Հետք հեռուստասերիալում, որը ցուցադրվել է թուրքական Kanal D հեռուստաալիքով։
Ծանոթագրություններ
Կատեգորիա:Թուրք դերասաններ Կատեգորիա:Թուրք մոդելներ Կատեգորիա:21-րդ դարի թուրք դերասաններ Կատեգորիա:Թուրք կինոդերասաններ Կատեգորիա:Հեռուստատեսային դերասաններ
Աբդուլլահ Գորան
Աբդուլլահ Գորան (, عەبدوڵڵا گۆران), քուրդ բանաստեղծ և հասարակական գործիչ։
Տումարսալ
Բնակչության մասին տվյալներ չեն պահպանվել։ Նրանք բռնությամբ տեղահանվել են 1915 թվականի Մեծ եղեռնի ժամանակ։ Նրանց մեծ մասը զոհվել է աքսորի ճանապարհին։
Ծանոթագրություններ
Կատեգորիա:Արևմտյան Հայաստանի գյուղեր